Hazel Grové se motor-spa in Jeffreysbaai floreer | News24
Hazel Grové se motor-spa in Jeffreysbaai floreer
Hazel Grové. Foto:VERSKAF
MOTOR-entoesias? Lief vir aksie? Nuuskierig om te sien hoe ’n motor gepamperlang word?
Gaan loer dan onder in die maag van die Equinox-winkelsentrum waar Hazel Grové se Super Kleen Car Wash sake doen. Sy het in Maart 2018 ’n berekende sprong gewaag en be-heer sedertdien haar besigheid in die kelderverdieping van Equinox nadat sy die wassery by die vorige eienaar gekoop en begin uitbrei het.
Sy en haar man het na ’n egte Jeffreysbaai-vakansie in 2016 net effens gewik en weeg voordat hulle binne drie dae Pongola verlaat het waar hy as mede-eienaar van ’n Toyota-tak en sy as boekhouer vir ’n groot boerdery gewerk het. Na ’n vakansie in Para-dysstrand het hulle binne drie dae die groot skuif gemaak en in dié woongebied kom nesskop.
Met haar ervaring in die sakesektor was dié moeder van ’n vyftien- en ’n agtjarige seun se oë wyd oop om hier sake te doen en terselfdertyd aan die vriendelike dorp se inwoners ’n diens te bewys. Toe die destydse eienaar die wassery wou verkoop, was Hazel feitlik dadelik gereed en het sy as nuwe eienaar haar stempel begin afdruk.
Die onderdak-konsep het in haar kraal gepas en sy het besluit om ’n diens aan te bied wat gelukkige motoriste tevrede sou laat wegry en weer laat terugkeer. Sake het stil begin, maar haar dryfkrag en beslist-heid om die beste diens te lewer, het gou vrugte afgewerp toe haar klante-tal begin groei. Die plek se ligging is ideaal: terwyl hul motors onderdak versorg word, het motoriste geleent-heid om sake in die sentrum te doen en selfs iets te ete te geniet. Met be-kende handelsname daar gevestig, was die sentrum nommerpas vir ’n eenstop-sakebesoek.
Tans word motors onder haar be-kwame leiding deur dertien knap werkers versorg. Motors word met die hand gewas, gepolitoer, uitgesuig en binnekant versorg - afhangende van watter pakket jy verkies.
Daar is die wassers en drie dames wat onderskeidelik oor die vloer aangestel is, boekhouding behartig en ’n besige ontvangskantoor beman. In hierdie byenes waar met ywer en toewyding gewerk word, poog die nuwe eienaar om gedurig te verbeter. Daar is ’n aangename wagkamer met TV en baie leestof.
Hazel glo as jou motor skoon is, voel jyself ook sommer ontspanne en selfversekerd. Hou dié ruimte dop: die nuwe eienaar belowe sinvolle verandering en klant-vriendelike verbeterings.